ढेंकी
ढेंकी (अंग्रेज़ी: Dhenki), धान या चावल कुटने-छांटने का एक पारंपरिक यंत्र है। यह मुख्यत् लकड़ी से बनी होती है। इसके अगले सिरे पर एक लकड़ी का छोटा टुकड़ा लगा होता है। इसे पैरों के माध्यम से चलाया जाता है। आमतौर पर यह यंत्र भारत में पश्चिम बंगाल, झारखण्ड, ओडिशा, असम, बिहार और छत्तीसगढ़ तथा नेपाल के ग्रामीण इलाकों में पाया जाता है। आधुनिक युग में, इस पौराणिक यंत्र का उपयोग केवल त्योहारों और शादी, जन्म, मृत्यु से संबंधित समारोह के दौरान ही देखा जाता है।